open-index/open-wikipedia-markdown huggingface dataset:
Σημαία του Μακάου

[thumb|right|<br />[Αρχείο:FIAV 110110.svg|23pxΣημαία του Μακάου. Λόγος: 2:3]]

Η **τοπική [[σημαία]] της ειδικής διοικητικής επαρχίας [[Μακάου]] της Κίνας** (παραδοσιακά κινέζικα: 中華人民共和國澳門特別行政區區旗, απλοποιημένα κινέζικα: 中华人民共和国澳门特别行政区区旗), είναι πράσινου ανοικτού χρώματος και έχει ένα ιερό λουλούδι (λωτός) και κάτω από αυτό υπάρχει καλλιτεχνικά σχεδιασμένη η γέφυρα του Κυβερνήτη Νόμπρε ντε Καρβάλιο και νερό, σε άσπρο χρώμα. Υπάρχει επίσης μια κιβωτός με πέντε χρυσά πεντάκτινα αστέρια: ένα μεγάλο στο κέντρο και τέσσερα άλλα μικρότερα.

Ο λωτός επιλέχθηκε ως το έμβλημα του Μακάου, ενώ η γέφυρα συνδέει τη χερσόνησο του Μακάου με το νησί Τάιπα και αποτελεί σήμα κατατεθέν του εδάφους. Το νερό κάτω από το άνθος και τη γέφυρα συμβολίζει τη θέση του Μακάου ως λιμένα, καθώς επίσης και το ρόλο που διαδραματίζει για την περιοχή. Τα πέντε αστέρια ακολουθούν το μοτίβο της κινεζικής σημαίας, υπογραμμίζοντας τη σχέση του Μακάου με τη μητέρα-χώρα.

## Ιστορία
Πριν την παράδοση του Μακάου στην Κίνα το 1999, η επίσημη σημαία του εδάφους ήταν η σημαία της Πορτογαλίας, σε αντίθεση με το Χονγκ Κονγκ, το οποίο είχε τη μπλε σημαία του Ηνωμένου Βασιλείου με άλλο έμβλημα. Το 1967 οι προτάσεις να δοθεί η πορτογαλική σημαία με ενσωματωμένο ένα έμβλημα για κάθε υπερπόντιο έδαφος της χώρας, απορρίφθηκαν. 

Υπήρξε κάποια σημαία της κυβέρνησης του Μακάου, η οποία όμως δε χρησιμοποιήθηκε ως σύμβολο της αποικίας αλλά του Δήμου. 

Υπήρχε επίσης μια προηγούμενη σημαία για το Δήμο (Leal Senado) του Μακάο, με πορτογαλικό στιλ και δύο αγγέλους να το βαστούν. Η σημαία αυτή χρησιμοποιήθηκε κατά την τελετή παράδοσης του 1999.

## Δείτε επίσης
* Εθνόσημο του Μακάου
* Σημαία του Χονγκ Κονγκ

## Παραπομπές


## Εξωτερικοί σύνδεσμοι

* Σημαίες του κόσμου:Μακάου 

Μακάου
Κατηγορία:Μακάου
Έμβλημα του Μακάου

250px|right|Το εθνόσημο του Μακάο

Το σύγχρονο έμβλημα του Μακάου χρησιμοποιείται από τις 20 Δεκεμβρίου του 1999, όταν το έδαφος αυτό παραδόθηκε στον έλεγχο της Κίνας από την Πορτογαλία.

Το έμβλημα σήμερα αναφέρεται επίσημα ως «Τοπικό έμβλημα».

Στο έμβλημα ύπάρχουν τα ίδια στοιχεία που υπάρχουν στη σημαία του Μακάο αλλά σε κύκλο. Ο εξωτερικός δακτύλιος έχει χρώμα λευκό και στη λεζάντα αναγράφεται το επίσημο όνομα του Μακάο στην παραδοσιακή κινεζική γραφή : «中華人民共和國澳門特別行政區» και στα πορτογαλικά «**Macau**».

## Εθνόσημα της αποικιοκρατίας
250px|right
250px|right
Το εθνόσημο που χρησιμοποιούσε η Πορτογαλία ακολουθούσε τους παραδοσιακούς τύπους της Ευρώπης. Είχε ένα χρυσό στέμμα και στο θυρεό είχε εσωτερικά το εθνόσημο της Πορτογαλίας, αλλά και κάστρα με την επιγραφή *Cidade do Nome de Deus, de Macau, Não há outra mais Leal* (στα πορτογαλικά: «Πόλη στο Όνομα του Θεού, του Μακάο, Δεν υπάρχει καμία άλλη πιο πιστή»). Το εθνόσημο το βαστούσαν δύο άγγελοι που φορούσαν άσπρο μανδύα με μαύρους σταυρούς. Ο ένας άγγελος έχει έναν χρυσό σταυρό πάνω από το κεφάλι τους και ο άλλος μια χρυσή υδρόγειο σφαίρα. Το εθνόσημο αυτό χρησιμοποιούνταν σπάνια.

## Εξωτερικοί σύνδεσμοι

* Σημαίες του κόσμου:Μακάου

Μακάου
Κατηγορία:Μακάου
Έντμουντ Χο

Ο **Έντμουντ Χο** (*Edmund Ho Hau-wah*, κινεζικά 何厚鏵|Hé Hòuhuá) ήταν ο αρχηγός της κυβέρνησης στο Μακάου, που είναι ειδική διοικητική περιοχή της Κίνας, από το 1999 ως το 2009.

## Προφίλ
Γεννήθηκε στις 13 Μαρτίου 1955 στο Μακάου. Έκανε σπουδές στον Καναδά, το 1969. Είναι γιος του Μακανέζου κομμουνιστή ηγέτη, Χο Γιν και της Τσαν Κενγκ. Είναι παντρεμένος και έχει 1 γιο και 1 κόρη. Αρχικά εξάσκησε πλούσια επιχειρηματική δραστηριότητα. Το 1986 εισήλθε στο χώρο της πολιτικής. Το 1988 ήταν αντιπρόεδρος της Εθνοσυνέλευσης. Στη συνέχεια ανέλαβε πολλά αξιώματα, σε τομείς διοίκησης και οικονομίας.

Στις 15 Μαΐου του 1999 επιλέχθηκε από ειδική επιτροπή για το αξίωμα του αρχηγού της κυβέρνησης (*Chief Executive of the Macao Special Administrative Region ή MSAR*). Διορίστηκε στις 20 Μαΐου και ανέλαβε καθήκοντα στην τελετή παράδοσης του εδάφους από την Πορτογαλία στην Κίνα, στις 20 Δεκεμβρίου 1999. Τον διαδέχθηκε ο Φερνάντο Τσούι στις 20 Δεκεμβρίου 2009.

## Παραπομπές


## Εξωτερικοί σύνδεσμοι
* 
* Βιογραφία από τον ιστότοπο της κυβέρνησης

Χο
Χο
Παρασιώπηση εγκλήματος

Σύμφωνα με το Ποινικό Δίκαιο **παρασιώπηση εγκλήματος** χαρακτηρίζεται η παράλειψη έγκαιρης αναγγελίας στην αρμόδια Αρχή (ή πλησιέστερη Αρχή) σχεδιαζόμενου ή πραγματοποιούμενου κακουργήματος. Στη νομική επιστήμη θεωρείται ως ιδιώνυμο πλημμέλημα γνήσιας παράλειψης που τιμωρείται με φυλάκιση μέχρι τριών ετών. Η δε παρασιώπηση θεωρείται έγκλημα κατά της απονομής της δικαιοσύνης και αφορά μόνο σε "μελετώμενα" ή "εκτελούμενα" και όχι σε ήδη "τελεσθέντα".

Η αναγγελία μπορεί να γίνει με κάθε εφικτό τρόπο και μέσο φθάνει να γίνει έγκαιρα, χωρίς όμως αυτό να σημαίνει και υποχρέωση του αναγγέλλοντος στη παρεμπόδιση, του υπ΄ όψη εγκλήματος.

Το σχετικό άρθρο του Ποινικού Κώδικα (232, παρ. 2) εξαιρεί της ποινής στους "οικείους" των δραστών που σχεδιάζουν ή επιχειρούν το έγκλημα. Επίσης ο νόμος δεν εξαιρεί της υποχρέωσης της αναγγελίας από πρόσωπα υπόχρεα επαγγελματικού απορρήτου π.χ. γιατρούς, δικηγόρους κ.λπ., ακόμη και κληρικούς.

Τέλος η παρασιώπηση κρίνεται τιμωρητέα εφόσον έγινε εκ δόλου. Η "εξ αμελείας" παρασιώπηση δεν τιμωρείται.

Κατηγορία:Εγκλήματα
Φερρίτης

Ο όρος **φερρίτης** μπορεί να αναφέρεται στα παρακάτω:
* Φερρίτης (μεταλλουργία): στερεές φάσεις του σίδηρου και των κραμάτων του.
* Φερρίτης (μαγνητισμός): κεραμικοί φερρίτες, δηλ. τα οξείδια του τύπου MOFe2O3, όπως Fe3O4, CuFe2O4, BaFe12O19, κ.ά., που χρησιμοποιούνται σε ηλεκτρομαγνητικές εφαρμογές.
* Φίλτρο φερρίτη: ηλεκτρονικά εξαρτήματα που χρησιμοποιούνται για την απόσβεση ανεπιθύμητων υψηλών συχνοτήτων σε καλώδια και κυκλώματα.
Νικόλαος Παρασκευόπουλος

Ο **Νικόλαος Παρασκευόπουλος** (19 Ιουνίου 1854 – 1931) ήταν Έλληνας ηθοποιός. 

Γεννήθηκε στην Αθήνα το 1854 και πέθανε στην ίδια πόλη το 1931. Νυμφεύθηκε την επίσης ηθοποιό Ευαγγελία Σκορδίλη, που έμεινε περισσότερο γνωστή ως Ευαγγελία Παρασκευοπούλου.

Κατηγορία:Έλληνες ηθοποιοί θεάτρου
Οξύντης

Ο **Οξύντης** ήταν μυθικός βασιλιάς των Αθηνών, γιος και διάδοχος του Δημοφώντα στον αθηναϊκό θρόνο, και επομένως εγγονός του μεγάλου ήρωα Θησέα (*Θησηίδης*). Ως μητέρα του Οξύντη αναφέρεται η Λαοδίκη, άλλη όμως παράδοση αναφέρει ως μόνο γιο της Λαοδίκης τον Μούνυχο ή Μούνιτο, που επίσης διετέλεσε βασιλιάς για κάποιο χρονικό διάστημα.

Ο Οξύντης έγινε πατέρας, από δύο διαφορετικές γυναίκες, του Αφείδαντα και του Θυμοίτη, τελευταίου βασιλιά των Αθηνών από τη «δυναστεία» του Θησέα.

## Γενεαλογία

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Οξυντης
Χάινριχ Βίλχελμ Όλμπερς

Ο **Χάινριχ Βίλχελμ Ματτέους Όλμπερς** (, 11 Οκτωβρίου 1758 – 2 Μαρτίου 1840) ήταν Γερμανός ιατρός και αστρονόμος.

## Βιογραφία και ανακαλύψεις
Ο Όλμπερς γεννήθηκε στο Αρμπέργκεν (Arbergen), κοντά στη Βρέμη, και σπούδασε Ιατρική στο Γκέτινγκεν. Μετά την αποφοίτησή του το 1780, άρχισε να εξασκεί την Ιατρική στη Βρέμη. Τις νύχτες αφιέρωνε ώρες σε αστρονομικές παρατηρήσεις, μετατρέποντας τον επάνω όροφο του σπιτιού του σε αστεροσκοπείο. Επινόησε την πρώτη ικανοποιητική μέθοδο υπολογισμού κομητικών τροχιών.

Το 1802 ο Όλμπερς ανακάλυψε και ονόμασε τον δεύτερο αστεροειδή που ανακαλύφθηκε ποτέ, την Παλλάδα. Το 1807 ανακάλυψε τον αστεροειδή 4 Εστία, και επέτρεψε στον Καρλ Φρίντριχ Γκάους να του δώσει όνομα. Ο όρος «αστεροειδής» δεν είχε ακόμα εφευρεθεί και η βιβλιογραφία της εποχής αναφερόταν σε αυτά τα πλανητικά σώματα ως κανονικούς πλανήτες. Ο Όλμπερς πρότεινε πρώτος τη θεωρία ότι οι αστεροειδείς της Κύριας Ζώνης, στους οποίους συγκαταλέγονται και οι παραπάνω, ήταν τα απομεινάρια ενός πλανήτη που καταστράφηκε. Αυτή η θεωρία απορρίπτεται σήμερα από όλη σχεδόν την επιστημονική κοινότητα.

Στις 6 Μαρτίου 1815 ο Όλμπερς ανακάλυψε και ένα περιοδικό κομήτη, τον 13P/Όλμπερς.

Ο Όλμπερς εξουσιοδοτήθηκε από τους συμπολίτες του να συμμετάσχει στη βάπτιση του Ναπολέοντα Β΄ στις 9 Ιουνίου 1811. Επίσης, ήταν μέλος του «νομοθετικού σώματος» (*corps legislatif*) στο Παρίσι το 1812-1813. Απεβίωσε στη Βρέμη σε ηλικία 81 ετών. Είχε κάνει δύο γάμους και άφησε πίσω του ένα γιο.

Το Παράδοξο του Όλμπερς, που περιέγραψε το 1823 (και επαναδιατύπωσε το 1826), είναι η παρατήρηση ότι ο νυκτερινός ουρανός είναι σκοτεινός, ενώ σε ένα άπειρο και αιώνιο στατικό Σύμπαν σε κάθε σημείο της ουράνιας σφαίρας θα αντιστοιχούσε η επιφάνεια ενός αστέρα (από τους άπειρους), οπότε ο ουρανός θα ήταν φωτεινός.

## Ονομάσθηκαν προς τιμή του
* Ο περιοδικός κομήτης 13P/Όλμπερς
* Ο αστεροειδής 1002 Ολμπέρσια (1002 Olbersia)
* Ο κρατήρας Όλμπερς στο βόρειο ημισφαίριο της Σελήνης
* Μια σκοτεινή περιοχή διαμέτρου 200 χλμ. πάνω στην επιφάνεια του αστεροειδή 4 Εστία

## Δείτε επίσης
* Βίλχελμ Όλμπερς Φόκε

## Παραπομπές


## Εξωτερική πηγή
* Cunningham, C.J.: *The Origin of the Asteroids: Olbers versus Regner*, Star Lab Press, 2006, ISBN 0-9708162-5-1

Κατηγορία:Γερμανοί αστρονόμοι
Κατηγορία:Βρέμη (ομόσπονδο κρατίδιο)
Κατηγορία:Αστρονόμοι του 18ου αιώνα
Κατηγορία:Αστρονόμοι του 19ου αιώνα
Κατηγορία:Μέλη της Ακαδημίας Επιστημών (Γαλλία)
Αγία Κυριακή Καστοριάς

Η **Αγία Κυριακή** είναι οικισμός της Περιφερειακής Ενότητας Καστοριάς στη Μακεδονία. Διοικητικά είναι μέρος της Δ.Ε. Μεσοποταμίας του Δήμου Καστοριάς στην Περιφέρεια Δυτικής Μακεδονίας. 

Λίγο πιο έξω από το χωριό βρίσκεται η Ιερά Μονή Παναγίας Φανερωμένης, η οποία λειτουργεί και επίσημα από το 2006. Ιδρυτής της μονής υπήρξε ο μακαριστός Μητροπολίτης Καστορίας Σεραφείμ.

## Γεωγραφία
Η Αγία Κυριακή είναι ορεινός οικισμός στο δυτικό τμήμα του νομού Καστοριάς. Βρίσκεται ανάμεσα στα όρη Βόιο και Τρικλάριο, βόρεια του μικρού ποταμού Κορέ και σε μέσο σταθμικό υψόμετρο 775. Απέχει περίπου 16 χλμ. Δ. της Καστοριάς. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 13,722 χμ²  (2011).

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1918 και ορίστηκε έδρα της ομώνυμης κοινότητας του νομού Φλωρίνης. Το 1941 εντάχθηκε στον νομό Καστοριάς. Με το ΦΕΚ 244Α – 04/12/1997 ο οικισμός αποσπάστηκε από την κοινότητα Αγίας Κυριακής και προσαρτήθηκε στον δήμο Αλιάκμονα. Με το ΦΕΚ 87Α – 07/06/2010 αποσπάστηκε από τον δήμο Μεσοποταμίας και προσαρτήθηκε στον δήμο Καστοριάς.

## Διάφορα
Στο χωριό υπάρχει Διθέσιο Δημοτικό σχολείο και Νηπιαγωγείο που, κατά το σχολικό έτος 2007-2008 είχαν 16 και 2 μαθητές αντίστοιχα. 

## Αξιοθέατα
*Η φερώνυμη εκκλησία της Αγίας Κυριακής
*Το μοναστήρι της Παναγιάς Φανερωμένης, ανατολικά του χωριού, νεόδμητο κτίσμα του 1954, που προεκτάθηκε και ανακαινίστηκε το 2003. Εορτάζει στις 31 Αυγούστου. 

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, εκδ. 1978, 2006
*Εγκυκλοπαίδεια Πάπυρος Λαρούς, εκδ. 1963
*Εγκυκλοπαίδεια Δομή, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Google Earth
*eetaa.gr

Κατηγορία:Χωριά της περιφερειακής ενότητας Καστοριάς
Κατηγορία:Δήμος Καστοριάς
Εκατοστόμετρο

Το **εκατοστόμετρο** (γαλ. *centimetre*, σύμβολο *cm*) είναι μονάδα μήκους στο μετρικό σύστημα, ίση με ένα εκατοστό του μέτρου. Το ίδιο το εκατοστόμετρο ονομάζεται απλούστερα και *εκατοστό*, όπως και *πόντος* στην κοινή γλώσσα. Μπορεί να γραφεί ως 0,01 m ή 10-2 m. Το εκατοστόμετρο είναι μία από τις θεμελιώδεις μονάδες του λεγόμενου συστήματος μόναδων cgs στη Φυσική (το *c* στα αρχικά *cgs* είναι για το *c*entimetre).

Παρότι για πολλά φυσικά μεγέθη, όπως το βάρος, τα πολλαπλάσια και υποπολλαπλάσια του 103 προτιμούνται συχνά, το εκατοστόμετρο παραμένει μία πρακτική μονάδα μήκους για πολλές καθημερινές μετρήσεις. 1 cm είναι περίπου το πλάτος ενός νυχιού χεριού ενός ενήλικα ανθρώπου.
## Ισοδυναμία με άλλες μονάδες μήκους
1 εκατοστόμετρο είναι ίσο με:
* 0,01 μέτρο (m)
* 0,0109361...γυάρδα (1 γυάρδα ισούται με 91,44 εκατοστόμετρα ακριβώς).
* 0,032808... πόδι (1 πόδι ισούται με 30,48 εκατοστόμετρα ακριβώς)
* 0,3937007874015748... ίντσα (1 ίντσα ισούται με 2,54 εκατοστόμετρα ακριβώς)
* 10 χιλιοστόμετρα (mm)
* 10.000 μικρόμετρα («μικρά», μ, μm)

## Μια άλλη χρήση του εκατοστομέτρου
Εκτός από τη χρήση του για τη μέτρηση μηκών, το εκατοστόμετρο χρησιμοποιείται στο σύστημα cgs για τη μέτρηση της χωρητικότητας ενός πυκνωτή, αγωγού ή άλλης διατάξεως που αποθηκεύει ηλεκτροστατική ενέργεια.
## Δείτε επίσης
* Τετραγωνικό εκατοστό
* Κυβικό εκατοστό
* Διεθνές σύστημα μονάδων
* Προθέματα μονάδων
* Τάξεις μεγέθους (μήκος)

## Παραπομπές


## Εξωτερικοί σύνδεσμοι
* 

Εκατοστομετρο
Κατηγορία:Παραγόμενες μονάδες του SI
Κατηγορία:Σύστημα μονάδων CGS
Τζον Ράσελ Χιντ

Ο **Τζον Ράσελ Χιντ** (, 12 Μαΐου 1823 – 23 Δεκεμβρίου 1895) ήταν Βρετανός αστρονόμος.

Ο Χιντ άρχισε τη σταδιοδρομία του στο Αστεροσκοπείο του Γκρήνουιτς υπό τον Τζωρτζ Έιρυ. Αργότερα διαδέχθηκε τον W.R. Dawes ως διευθυντής του ιδιωτικού αστεροσκοπείου του Τζωρτζ Μπίσοπ. Το 1853 διορίσθηκε υπεύθυνος του «Ναυτικού Αλμανάκ», θέση την οποία κράτησε ως το 1891.

Ο Χιντ ανεκάλυψε συνολικά 10 από τους πρώτους 30 αστεροειδείς. Επίσης ανεκάλυψε και παρατήρησε τους μεταβλητούς αστέρες R Λαγωού, U Διδύμων και T Ταύρου, καθώς και τη μεταβλητότητα του μ Κηφέως. Παρατήρησε πρώτος τον Καινοφανή του Οφιούχου το 1848 (V841 Οφιούχου), τον πρώτο καινοφανή της νεότερης εποχής (μετά τον υπερκαινοφανή του 1604).

Η ονοματοδοσία του αστεροειδούς 12 Βικτώρια προκάλεσε συζητήσεις. Μέχρι τότε κανένας αστεροειδής δεν είχε πάρει το όνομα κάποιου «εν ζωή» ανθρώπου. Κάπως πονηρά, ο Χιντ ισχυρίσθηκε ότι το όνομα δεν ήταν προς τιμή της Βασίλισσας Βικτώριας, αλλά της μυθολογικής μορφής Βικτώριας.

Ο Χιντ τιμήθηκε με το χρυσό μετάλλιο της Βασιλικής Αστρονομικής Εταιρείας το 1853.

## Ονομάσθηκαν προς τιμή του
* Ο μικρός κρατήρας Χιντ στο νότιο ημισφαίριο της Σελήνης.
* Ο αστεροειδής 1897 Χιντ.

## Παραπομπές


## Εξωτερικοί σύνδεσμοι
* 

Κατηγορία:Άγγλοι αστρονόμοι
Κατηγορία:Αστρονόμοι του 19ου αιώνα
Μελεαγρίδες

:* *Αυτό το άρθρο αντιστοιχεί στα μυθικά πρόσωπα. Για το ομώνυμο πουλί, βλ. [[μελεαγρίς]].*

Στην Ελληνική Μυθολογία με το όνομα **Μελεαγρίδες** φέρονταν 4 νέες γυναίκες, συνήθως αναφερόμενες ως αδελφές του Καλυδώνιου ήρωα Μελεάγρου, και επομένως κόρες του βασιλιά της Καλυδώνας Οινέως και της Αλθαίας. Τα ονόματά τους ήταν Γόργη, Δηιάνειρα, Ευρυμήδη και Μελανίππη. Οι Μελεαγρίδες, θρηνώντας τον θάνατο του αδελφού τους, συνεχώς και αδειάλειπτα, αναγκάσθηκαν οι Ολύμπιοι θεοί από οίκτο να τις μεταμορφώσουν σε ομώνυμα πουλιά, οι γνωστοί ινδιάνοι ή γαλοπούλες συνεχίζοντας και έτσι τη θρηνώδη κραυγή τους. 
Κατ΄ άλλη εκδοχή αυτές μεταμορφώθηκαν από τη θεά Άρτεμι στα ομώνυμα πτηνά, τις **Μελεαγρίδες όρνιθες**. (Υπάρχει και ομώνυμη υπο-οικογένεια, οι Meleagridinae), τις οποίες στη συνέχεια τις απέστειλε στη Λέρο ή ακόμα μακρύτερα στις Ινδίες απ΄ όπου και έρχονταν από καιρού εις καιρό για να θρηνήσουν τον αδελφό τους πάνω από τον τάφο του.

Ωστόσο, κατά μία άλλη εκδοχή, όπως σημειώνει ο Νίκανδρος, (γραμματικός του 2ου αιώνα), μετά από παράκληση του θεού Διονύσου, δύο από αυτές, η Γόργη και η Δηιάνειρα, ή απέφυγαν την μεταμόρφωση ή κατάφεραν την απορνέωση οπότε και επανέκτησαν την ανθρώπινη μορφή τους. Οι άλλες δύο Μελεαγρίδες πουλιά ήταν εκείνα που μεταφέρθηκαν από την Άρτεμι στη νήσο Λέρο. 
Κάποιος όμως άλλος,  Ανώνυμος μυθογράφος αναβιβάζει τις Μελεαγρίδες σε έξι τις οποίες και ονομάζει: Φοίβη, Ευριδίκη, Μενεστώ, Ερατώ, Αντιόπη και Ιπποδάμεια.

Η Δηιάνειρα έγινε αργότερα η αιτία θανάτου του Ηρακλή, κατ' άλλους όμως αυτή ήταν διαφορετικό πρόσωπο, κόρη του Δεξαμενού.

## Πηγές
*"Νεώτερον Εγκυκλοπαιδικόν λεξικόν Ηλίου" τομ.13ος, σελ.202

Κατηγορία:Πρόσωπα της ελληνικής μυθολογίας
Βατώρα

Η **βατώρα** (σύμβολο **Wh** ή **W-h**) είναι μονάδα ενέργειας. Χρησιμοποιείται συνήθως σε οικιακούς μετρητές ηλεκτρισμού με τη μορφή του πολλαπλασίου της, της κιλοβατώρας (kWh), που ισούται με χίλιες βατώρες.

Η βατώρα δεν αποτελεί μονάδα του Διεθνούς Συστήματος Μονάδων (SI), παρά το ότι βασίζεται στη μονάδα ισχύος βατ (Watt, W), καθώς η ώρα δεν είναι μονάδα του SI. Η μονάδα ενέργειας στο SI είναι το 1 W επί δευτερόλεπτο, ονομαζόμενη Τζάουλ (joule, J). Μία βατώρα είναι ίση με 3600 &nbsp;J (1 J/s x 3600 s). Μία κιλοβατώρα είναι, επομένως, ίση με 3.600.000 &nbsp;J.

## Ορισμός

Μία βατώρα είναι η ποσότητα ενέργειας που καταναλώνει μία συσκευή ισχύος ενός βατ σε μία ώρα.

## Χρήση
Το ευρύ κοινό και οι εταιρείες παραγωγής ενέργειας τείνουν να χρησιμοποιούν τις βατώρες και τις κιλοβατώρες για τη μέτρηση της (ηλεκτρικής κυρίως) ενέργειας, ενώ οι φυσικοί και άλλοι επιστήμονες χρησιμοποιούν τα Joule (J). Η χρήση των πρώτων γίνεται για πρακτικούς και διαισθητικούς λόγους. Για παράδειγμα, ένας λαμπτήρας καταναλώνει ισχύ (που μετράται σε βατ) για κάποιο χρονικό διάστημα, που έχει ως αποτέλεσμα την κατανάλωση ενέργειας: το βατ αντιπροσωπεύει ενέργεια ανά μονάδα χρόνου, και η ώρα είναι μια βολικότερη μονάδα χρόνου από ό,τι ένα δευτερόλεπτο σε ένα νοικοκυριό, έτσι όταν πολλαπλασιάζονται δίνουν μία πρακτική μονάδα ενέργειας που ονομάζεται βατώρα. Μία ηλεκτρική θερμάστρα που καταναλώνει 500 J ενέργειας κάθε δευτερόλεπτο (500 W), θα καταναλώσει 500 βατώρες ενέργειας αν παραμείνει αναμμένη επί 1 ώρα, ή 5 κιλοβατώρες σε 10 ώρες.

Παρότι χιλιάδες φορές μεγαλύτερη από το τζάουλ, η βατώρα είναι πολύ μικρή για να εκφράσει ποσά ενέργειας που αντιστοιχούν στη μακροοικονομική κλίμακα. Π.χ. η ημερήσια παραγωγή ενέργειας ενός μέσου εργοστασίου παραγωγής ηλεκτρικής ενέργειας ανέρχεται σε εκατοντάδες εκατομμύρια βατώρες. Σε τέτοιες περιπτώσεις χρησιμοποιούνται οι μεγαβατώρες και οι γιγαβατώρες.

## Μετατροπές

## Δείτε επίσης

* Αμπερώριο
* Κιλοβατώρα
* Ενέργεια
* Τάξεις μεγέθους (ενέργεια)

Βατω
Σλιέμα Γουόντερερς ΦΚ

Η **Σλιέμα Γουόντερερς** (μαλτέζικα: Sliema Wanderers FC) είναι μια ποδοσφαιρική ομάδα από την πόλη Σλιέμα της Μάλτας. Η ομάδα ιδρύθηκε το 1909. Έχει αναδειχθεί 26 φορές πρωταθλήτρια Μάλτας, 22 φορές κυπελλούχος, ενώ έχει κατακτήσει και 3 φορές το Σούπερ Καπ. Η Σλιέμα είναι η ομάδα που έχει κατακτήσει τους περισσότερους εγχώριους τίτλους στη Μάλτα.

## Ίδρυση
Η ομάδα επισήμως ιδρύθηκε το 1909, μολονότι ο πρώτος καταγεγραμμένος αγώνας της έλαβε χώρα στις 3 Οκτωβρίου 1908 εναντίον της ομάδας Σεντ Τζόρτζις ΦΚ για το τοπικό πρωτάθλημα νέων κάτω των 21 ετών. Η αγγλική ονομασία της ομάδας (Wanderers) οφείλεται στο γεγονός ότι μεγάλος αριθμός Άγγλων ζούσε στη Σλιέμα (η οποία αποτελούσε στις αρχές του 20ού αιώνα, ένα από τα σημαντικότερα λιμάνια ανεφοδιασμού του Αγγλικού Στόλου της Μεσογείου) και στελέχωσε την ομάδα στα πρώτα βήματά της.

Αρχικά, το 1902 είχαν ιδρυθεί 2 ομάδες στην πόλη της Σλιέμα, η Σλιέμα Ρόβερς και η Σλιέμα Αματιούαρς, ενώ ένα χρόνο αργότερα δημιουργήθηκαν άλλες 2 ομάδες, η Σλιέμα Γιούνιον και η Σλιέμα Ήγκολς. Oi 4 ομάδες αποφάσισαν να συγχωνευθούν και να αποτελέσουν τη σημερινή **Σλιέμα Γουόντερερς** με χρώματα το κίτρινο (στη φανέλα) και το μαύρο (στα σορτσάκια). Ωστόσο, ένας φιλικός αγώνας εναντίον της Φλοριάνα ΦΚ στάθηκε η αφορμή για την αλλαγή των χρωμάτων της ομάδας στο σημερινό γαλάζιο (εμπνευσμένο από το γαλάζιο της θάλασσας). 

## Τίτλοι
* Πρέμιερ Λιγκ Μάλτι (επίπεδο 1):
** Πρωταθλήτρια (26): 1919-20, 1922-23, 1923-24, 1925-26, 1929-30, 1932-33, 1933-34, 1935-36, 1937-38, 1938-39, 1939-40, 1948-49, 1953-54, 1955-56, 1956-57, 1963-64, 1964-65, 1965-66, 1970-71, 1971-72, 1975-76, 1988-89, 1995-96,  2002-03, 2003-04, 2004-05

* Τάτσα Μαλτία (κύπελλο):
** Κυπελλούχος (22): 1934-35, 1935-36, 1936-37, 1939-40, 1945-46, 1947-48, 1950-51, 1951-52, 1955-56, 1958-59, 1962-63, 1964-65, 1967-68, 1968-69, 1973-74, 1978-79, 1989-90, 1999-00, 2003-04, 2008-09, 2015-16, 2023-24

* Σούπερ Καπ Μαλτία:
** Νικήτρια (3): 1996, 2000, 2009

## Ευρωπαϊκές συμμετοχές
### Πρωταθλητριών/Τσάμπιονς Λιγκ

### Κύπελλο ΟΥΕΦΑ/Γιουρόπα Λιγκ

### Κύπελλο Κυπελλούχων

## Ιντερτότο

## Παραπομπές


## Εξωτερικοί σύνδεσμοι

*[Προφίλ στην ιστοσελίδα της [Μαλτέζικη Ποδοσφαιρική Ομοσπονδία|Μαλτέζικης Ποδοσφαιρικής Ομοσπονδίας] ]
*Προφίλ ομάδας στο soccerway.com
*Προφίλ ομάδας στο uefa.com


Κατηγορία:Ιδρύσεις ποδοσφαιρικών ομάδων το 1909
Κατηγορία:Σλιέμα
Αγήνορας

Με το όνομα **Αγήνορας** (αρχ. ελληνικά: ***Ἀγήνωρ***) είναι γνωστά τα παρακάτω επτά πρόσωπα της ελληνικής μυθολογίας:

# Αγήνορας του Ποσειδώνα, βασιλιάς της Τύρου της Φοινίκης
# Αγήνορας του Τρίοπα, βασιλιάς του Άργους
# Αγήνορας του Αντήνορα, ήρωας του Τρωικού Πολέμου
# Αγήνορας του Πλεύρωνα
# Αγήνορας του Φηγέως
# Αγήνορας του Αρέως, απόγονος του Λακεδαίμονος
# Αγήνορας του Αιγύπτου, γιος του Αιγύπτου
# Αγήνορας του Αμφιώνα, γιος του Αμφίωνα

Κατηγορία:Αποσαφηνίσεις ονομάτων
Δίκτυο Αυτόνομων Ριζοσπαστικών Αριστερών Σχημάτων

Τo **ΔΑΡΑΣ** (**Δίκτυο Αυτόνομων Ριζοσπαστικών Αριστερών Σχημάτων**) αποτελεί συνδυασμό αριστερών φοιτητικών σχημάτων που δραστηριοποιούνται στα εκπαιδευτικά ιδρύματα της τριτοβάθμιας εκπαίδευσης.
Η Νεολαία Συνασπισμού είχε παρουσία μέσω του ΔΑΡΑΣ, ενώ από τον Μάρτιο του 2007, το ΔΑΡΑΣ σε συνεργασία με τα Αριστερά Σχήματα και άλλα ανεξάρτητα φοιτητικά σχήματα δημιούργησαν την Αριστερή Ενότητα.

Κατηγορία:Φοιτητικές παρατάξεις στην Ελλάδα
Κατηγορία:Συνασπισμός της Αριστεράς των Κινημάτων και της Οικολογίας
Πλώρα Ηρακλείου

Η **Πλώρα** είναι χωριό και έδρα ομώνυμης κοινότητας του Δήμου Γορτύνης στην Περιφερειακή Ενότητα Ηρακλείου της Κρήτης.  Ανήκε στην Επαρχία Καινούργιου.

Βρίσκεται στη βόρειες υπώρειες των Αστερουσίων σε υψόμετρο 180 μέτρα στο 53ο χιλιόμετρο προς Λέντα.

## Ιστορικά στοιχεία
Το όνομα είναι όπως φαίνεται το ίδιο με την αρχαία πόλη Πυλωρός, της οποίας τα ερείπια είναι στα δυτικά του χωριού. Το 1583 αναφέρεται με 167 κατοίκους.

## Διοικητικά στοιχεία
Ως οικισμός αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελεί κοινότητα που υπάγεται στη δημοτική ενότητα Γόρτυνας του Δήμου Γόρτυνας και σύμφωνα την απογραφή του 2011 έχει πληθυσμό 217 κατοίκους.

## Δραστηριότητες
Οι κάτοικοι ασχολούνται με την γεωργία και κυρίως με την ελαιοκομία. Στην περιοχή του χωριού βρίσκονται ελαιόδεντρα πελώρια δέντρα και το λάδι αποτελεί το βασικό προϊόν.

Έπειτα από την κατασκευή αρδευτικού φράγματος στον Πλωριανό ποταμό εξασφαλίστηκε η καλλιέργεια εσπεριδοειδών.

Στην Πλώρα βρίσκονται οι ναοί του Δεσπότη Χριστού και του Ευαγγελισμού. Υπάρχουν επίσης τα εξωκλήσια του Αγίου Αντωνίου, ο Άγιος Γεώργιος ο Καλαμιάρης,  παλαιά τοιχογραφημένα και ο Άγιος Παντελεήμων.

## Δείτε επίσης
* Κοινότητα Πλώρας

## Παραπομπές


## Πηγές
* 

Κατηγορία:Χωριά της περιφερειακής ενότητας Ηρακλείου
Κατηγορία:Δήμος Γόρτυνας
Πιέτρο Αρετίνο

[thumb|right|Ο Πιέτρο Αρετίνο, στο πρώτο του πορτραίτο φιλοτεχνημένο από τον [Τιτσιάνο]]
Ο **Πιέτρο Αρετίνο** (, Αρέτσο, 20 Απριλίου 1492 - Βενετία, 21 Οκτωβρίου 1556) ήταν Ιταλός συγγραφέας, ο οποίος επηρέασε σημαντικά την τέχνη και την πολιτική της εποχής του και εφηύρε τη σύγχρονη λογοτεχνική πορνογραφία.

Έγινε γνωστός σε όλη την Ευρώπη για τις τολμηρές λογοτεχνικές επιθέσεις του εναντίον των ισχυρών της εποχής του. Οι πύρινες επιστολές και οι διάλογοί του παρουσιάζουν μεγάλο βιογραφικό ενδιαφέρον. Στα δράματά του περιλαμβάνονται πέντε κωμωδίες και μία τραγωδία, η *Orazia* (1546), ίσως η καλύτερη ιταλική τραγωδία του 16ου αιώνα.

## Βίος

Είναι αμφισβητήσιμο εάν έλαβε οποιαδήποτε βασική εκπαίδευση. Εντούτοις, χάρη σε επαφές που προέρχονταν από έναν αριστοκράτη «προστάτη» της ελκυστικής μητέρας του, βρέθηκε από νωρίς σε περιβάλλον καλλιεργημένων ανθρώπων, ειδικά στη διάρκεια της παραμονής του στην Περούτζα, πριν από το 1510-17, που διαμόρφωσε εν γένει τον χαρακτήρα του. Στην ίδια περίοδο έδειξε ενδιαφέρον για τη ζωγραφική και έγραψε τα πρώτα ποιήματά του.

«Το μαστίγιο των πριγκήπων" (αυτό ήταν το παρατσούκλι του) έγραψε τις πέντε κωμωδίες του, που εντάσσονται στην *[[commedia erudita]],* σατιρίζοντας τη διαφθορά της ιταλικής κοινωνίας. Επικεντρώθηκε όχι στην κλασική μορφή, αλλά στο περιεχόμενο. Ανάμεσα στους στόχους της πένας του περιλαμβάνονται η παπική αυλή, η αυλή της Μάντοβα και η διαφθορά των ανώτερων αξιωματούχων. Στο έργο του *Ο Υποκριτής* ενστάλαξε ένα ισχυρό ρομαντικό στοιχείο, που οδήγησε στην περαιτέρω ανάπτυξη της *commedia erudita* και την απομάκρυνσή της από τα αυστηρά κλασικά πρότυπα.

## Εργογραφία

### Διάλογοι και επιστολές

**Sonetti lussuriosi*
**Dubbi amorosi*
**Lettere*
**Ragionamenti*
**Orlandino*

### Κωμωδίες

**Fraza*
**La cortigiana*
**Il marescalco*
**La talanta*
**Lo ipocrito*
**Il filosofo*

### Τραγωδίες

**Orazia*

## Σημειώσεις - Παραπομπές


## Εξωτερικοί σύνδεσμοι

Κατηγορία:Ιταλοί συγγραφείς
Κατηγορία:Ιταλοί θεατρικοί συγγραφείς
Κατηγορία:Ιταλοί ποιητές
Χιμπέρνιανς ΦΚ

Η **Χιμπέρνιανς ΦΚ** (μαλτέζικα: Hibernians FC) είναι μια μαλτέζικη ποδοσφαιρική ομάδα που εδρεύει στην πολη Πάολα. Ιδρύθηκε το 1922. Έχει κατακτήσει 13 φορές το πρωτάθλημα Μάλτας και 11 φορές το κύπελλο.

## Τίτλοι-διακρίσεις
* Πρέμιερ Λιγκ Μάλτι (επίπεδο 1):
** Πρωταθλήτρια (13): 1960-61, 1966-67, 1968-69, 1978-79, 1980-81, 1981-82, 1993-94, 1994-95, 2001-02, 2008-09, 2014-15, 2016-17, 2021-22

* Τάτσα Μαλτία (κύπελλο):
** Κυπελλούχος (11): 1961-62, 1969-70, 1979-80, 1981-82, 1997-98, 2005-06, 2006-07, 2011-12, 2012-13, 2024-25,

* Σούπερ Καπ Μαλτία:
** Νικήτρια (3): 1994, 2007, 2015

## Ευρωπαϊκές συμμετοχές
Η Χιμπέρνιανς ΦΚ έχει συμμετάσχει πάρα πολλές φορές σε ευρωπαϊκή διοργάνωση.
### Κύπελλο Πρωταθλητριών/Τσάμπιονς Λιγκ

### Κύπελλο Διεθνών Εκθέσεων/Κύπελλο ΟΥΕΦΑ

### Κύπελλο Κυπελλούχων

### Ιντερτότο

## Παραπομπές


## Εξωτερικοί σύνδεσμοι
*
*[Προφίλ στην ιστοσελίδα της [Μαλτέζικη Ποδοσφαιρική Ομοσπονδία|Μαλτέζικης Ποδοσφαιρικής Ομοσπονδίας] ] 
*Προφίλ ομάδας στο soccerway.com
*Προφίλ ομάδας στο uefa.com

Κατηγορία:Ιδρύσεις ποδοσφαιρικών ομάδων το 1922

Κατηγορία:Ποδοσφαιρικές ομάδες Μάλτας
Στούαρτ Τζακ

Ο **Στούαρτ Τζακ** (*Stuart Duncan Macdonald Jack*) ήταν ο Κυβερνήτης των Νήσων Κέιμαν, από το 2005 ως το Δεκέμβριο του 2009.

## Καριέρα
Γεννήθηκε στις 8 Ιουνίου του 1949 και είναι παντρεμένος με τη Μαρίκο. Έχουν δύο κόρες και έναν γιο. 

Ανέλαβε Κυβερνήτης των νησιών στις 25 Νοεμβρίου του 2005. 

Προτού διοριστεί Κυβερνήτης υπήρξε επικεφαλής της Ομάδας Μελετών Μπάτλερ (Butler Study Team) στο Ηνωμένο Βασίλειο. Το 2004 ανέλαβε θέση διευθυντή στο Υπουργείο Εξωτερικών Υποθέσεων και Κοινοπολιτείας, με αρμοδιότητα το Ιράκ. Ανέπτυξε επίσης και δράση στο προσκοπικό κίνημα. Την περίοδο 1992-1995 υπήρξε Γενικός Πρόξενος στην Αγία Πετρούπολη. Εκτός από τη Ρωσία, υπηρέτησε σε διάφορες διπλωματικές θέσεις και στην Ιαπωνία.

## Παραπομπές


## Πηγές
* Ιστότοπος της κυβέρνησης των νησιών
* 

Κειμαν Νησοι
Άγιος Νικόλαος Θεσπρωτίας

Ο **Άγιος Νικόλαος** είναι ημιορεινό χωριό στους Φιλιάτες του νομού Θεσπρωτίας. Παλαιότερα  ανήκε στον νομό Θεσπρωτίας, στην άλλοτε επαρχία Φιλιατών. Από το 1999 έως το 2010, σύμφωνα με την τότε διοικητική διαίρεση της Ελλάδας, αποτελούσε έδρα κοινότητας του δήμο Φιλιατών. Σύμφωνα με το σχέδιο Καλλικράτης, αποτελεί έδρα της ομώνυμης τοπικής κοινότητας, της δημοτικής ενότητας Σαγιάδας, η οποία υπάγεται στο Δήμο Φιλιατών. Βρίσκεται βόρεια των Φιλιατών στα Όρη Φιλιατών και σε υψόμετρο 200 μέτρα. Ο πληθυσμός του, το 2011 αριθμούσε 78 κατοίκους. Η τοπική κοινότητα είναι χαρακτηρισμένη ως αγροτικός ημιορεινός οικισμός, με έκταση 12,852 χμ² (2011).

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Υφίστανται δύο εκκλησίες στο χωριό, οι οποίες είναι αφιερωμένες στον Άγιο Νικόλαο και τον Άγιο Γεώργιο.

## Πληθυσμός

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Κερτ Τίμπετς

Ο **Ντ. Κερτ Τίμπετς** (*Darwin Kurt Tibbetts*, 2 Μαρτίου 1954 - ...) ήταν ο αρχηγός της κυβέρνησης (Leader of Government Business) στα νησιά Κέιμαν από το 2005 ως το 2009. 

## Προφίλ
Εξελέγη έπειτα από τη νίκη του Προοδευτικού Κινήματος του Λαού (People's Progressive Movement) στις εκλογές του 2005. Μάλιστα, υπήρξε ιδρυτικό μέλος του εν λόγω κόμματος. Από το 1992 εκλέγεται αδιάλειπτα βουλευτής στην εκλογική περιφέρεια της Τζορτζ Τάουν. Για περισσότερα από 20 χρόνια υπήρξε ο ιδιοκτήτης εταιρείας τυπογραφίας. Το 2000-2001 υπηρέτησε στο Υπουργείο Σχεδιασμού, Τηλεπικοινωνιών και Δημοσίων Έργων. Το 2009 απώλεσε την εξουσία, έπειτα από την ήττα του κόμματός του (έλαβε μόνο 5 έδρες) στις εκλογές που διεξήχθησαν στις 20 Μαΐου.

Το 1984 παντρεύτηκε τη Σίρλεϊ και απέκτησαν τρία παιδιά. 

## Αναφορές
* “New Cabinet named” by Staff writer, “Caymanian Compass”, 16 Μαΐου 2005, retrieved 3 Ιουνίου 2006

Κατηγορία:Πρωθυπουργοί των Νησιών Κέιμαν
Σερκλ Μπρυζ

Η **Σερκλ Μπρυζ** (ολλανδικά: *Cercle Brugge*) είναι ποδοσφαιρικός σύλλογος της πρώτης κατηγορίας του Βελγικού πρωταθλήματος. Έχει χρώματα πράσινο και μαύρο και έδρα το στάδιο Γιαν Μπρέιντελ (*Jan Breydel*) της πόλης Μπρυζ, χωρητικότητας 29.945 θεατών.

Έχει κατακτήσει 3 φορές το Πρωτάθλημα ποδοσφαίρου Βελγίου (1911, 1927, 1930). Επίσης έχει κατακτήσει το Βελγικό Κύπελλο δύο φορές το 1927 και 1985. Το 1997 υποβιβάστηκε στην δεύτερη κατηγορία. Το 2003 προβιβάστηκε πάλι στην πρώτη κατηγορία του Βελγικού Πρωταθλήματος και από τότε συμμετέχει ανελλιπώς σε αυτή. Από το 2017 ιδιοκτήτης είναι η ΑΣ Μονακό.

## Παραπομπές


## Εξωτερικοί σύνδεσμοι
* Επίσημη Ιστοσελίδα

Κατηγορία:Μπρυζ
Κατηγορία:Ποδοσφαιρικές ομάδες Βελγίου
Κατηγορία:Ιδρύσεις αθλητικών συλλόγων το 1899
Κατηγορία:Ιδρύσεις ποδοσφαιρικών ομάδων το 1899
Δολάριο Νησιών Κέιμαν

Το **δολάριο** (κωδικός *KYD*) είναι το νόμισμα των Νήσων Κέιμαν και βραχυγραφείται κανονικά με το γνωστό σήμα του δολαρίου *$*, ή εναλλακτικά με το *CI$* ώστε να διακρίνεται από άλλα νομίσματα του δολαρίου. Υποδιαιρείται σε 100 λεπτά (*cents*). Είναι το 10ο υπερτιμημένο νόμισμα στον κόσμο και το δολάριο με την υψηλότερη αξία από όλα τα άλλα δολάρια.

## Ιστορία
Το δολάριο κυκλοφόρησε για πρώτη φορά το 1972, αντικαθιστώντας το Δολάριο της Τζαμάικας, με το οποίο είχε ίση αξία. Τα δύο νομίσματα συνέχισαν να κυκλοφορούν από κοινού ως τις 31 Αυγούστου του 1972, όταν το νόμισμα της Τζαμάικας σταμάτησε να κυκλοφορεί μόνιμα. Η σταθερή ισοτιμία του Δολαρίου έναντι του Δολαρίου των ΗΠΑ είναι 1 Δολάριο των νησιών Κέιμαν = 1,2 αμερικανικά δολάρια από την 1η Απριλίου του 1974. 

## Κέρματα
Το 1972 κυκλοφόρησαν κέρματα σε ονομαστικές αξίες των 1, 5, 10 και 25 cents. Τα περισσότερα κέρματα με εξαίρεση εκείνα που είναι μικρότερης αξίας, φτιάχτηκαν από χαλκονικέλιο. Το 1992 άλλαξε εκ νέου η σύνθεση των νομισμάτων.

## Τραπεζογραμμάτια
Το 1972 η Νομισματική Επιτροπή των νησιών Κέιμαν εισήγαγε τραπεζογραμμάτια σε αξίες των 1, 5, 10 και 25 δολαρίων.  Τα χαρτονομίσματα των 40 δολαρίων εισήχθησαν το 1981 και ακολούθησαν εκείνα των 100 δολαρίων το 1982 και των  50 δολαρίων το 1987. Το 1997 η έκδοση των χαρτονομισμάτων ανατέθηκε στην Νομισματική Αρχή των Κέιμαν (CIMA), η οποία  τύπωσε χαρτονομίσματα των 1, 5, 10, 25, 50 και των 100 δολαρίων.

## Παραπομπές


Κατηγορία:Νομίσματα
Κειμαν Νησοι
Τζοβάνι Λεόνε

Ο **Τζοβάνι Λεόνε** (ιταλ.*Giovanni Leone*, 3 Νοεμβρίου 1908 - 9 Νοεμβρίου 2001) ήταν Ιταλός πολιτικός, ο οποίος διετέλεσε πρωθυπουργός και πρόεδρος της χώρας.

Γεννήθηκε στη Νάπολη στις 3 Νοεμβρίου 1908. Σπούδασε νομικά. Ήταν εκ των ιδρυτών της Χριστιανοδημοκρατίας στην πόλη του και εξελέγη μέλος της Συντακτικής Συνέλευσης του 1946. Ο Τζοβάνι Λεόνε ανήκε στη δεξιά πτέρυγα του κόμματός του, με το οποίο εκλεγόταν βουλευτής από το 1948 ως το 1963. Την περίοδο 1955-1963 διετέλεσε Πρόεδρος του Κοινοβουλίου, θέση από την οποία παραιτήθηκε για να υπηρετήσει ως πρωθυπουργός για μικρό διάστημα (21 Ιουνίου 1963 ως 5 Νοεμβρίου 1963).

Επιχείρησε πολλές φορές να θέσει υποψηφιότητα για την Προεδρία της χώρας. Το 1968 ορίστηκε ισόβιος γερουσιαστής, ενώ την ίδια χρονιά υπηρέτησε εκ νέου ως πρωθυπουργός για μικρό διάστημα (24 Ιουνίου-19 Νοεμβρίου).

Το 1971, με 518 ψήφους από 996, εξελέγη Πρόεδρος της Ιταλικής Δημοκρατίας. Υποχρεώθηκε σε παραίτηση από τη θέση του στις 15 Ιουνίου 1978, καθώς αναμείχθηκε σε σκάνδαλο. Πέθανε στις 9 Νοεμβρίου 2001.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Ιταλίας
Κατηγορία:Πρόεδροι της Ιταλικής Δημοκρατίας
STS-84

Η πτήση **STS-98** (αγγλ. **''S**pace **T**ransportation **S**ystem*, *διαστημικό σύστημα μεταφορών*) είναι ο κωδικός που χαρακτηρίζει μια από τις αποστολές της [[NASA]] στον [[Μιρ|διεθνή διαστημικό σταθμό (ΜΙΡ)]]. 
Πραγματοποιήθηκε με το [[Διαστημικό Λεωφορείο|διαστημικό λεωφορείο]] [[Διαστημικό Λεωφορείο Ατλαντίς|*Ατλαντίς'']] από τις 15 μέχρι τις 24 Μαΐου 1997 από το συγκρότημα εκτοξεύσεων LC-39A του ακρωτηρίου Κέννεντυ.

## Εξωτερικοί σύνδεσμοι

* περιληπτική περιγραφή  
* STS-84 Video Highlights

Κατηγορία:Αποστολές Διαστημικών Λεωφορείων
Κατηγορία:Αποστολές στο Διαστημικό Σταθμό Μιρ
Κατηγορία:Διαστημικές αποστολές το 1997
Ταυτότητα του Όιλερ

Στη μαθηματική ανάλυση, η **ταυτότητα του Όιλερ** , είναι η εξίσωση
:e^{i \pi} + 1 = 0, \,\!
όπου
:e\,\! είναι ο αριθμός του Όιλερ, η βάση των φυσικών λογαρίθμων,
:i\,\! είναι ο φανταστικός αριθμός του οποίου το τετράγωνο ισούται με μείον ένα, και 
:\pi\,\! ο λόγος του μήκους της περιφέρειας ενός κύκλου προς τη διάμετρό του.

Πήρε το όνομά της από τον Λέοναρντ Όιλερ και μερικές φορές είναι γνωστή και ως **εξίσωση του Όιλερ**.

## Απόδειξη
thumb|right|250px|Ο τύπος του Όιλερ για τυχαία γωνία.
Η ταυτότητα είναι μια ειδική περίπτωση του τύπου του Όιλερ, σύμφωνα με την οποία
: e^{ix} = \cos x + i \sin x \,\!
για κάθε πραγματικό αριθμό *x* και όπου οι μονάδες δίνονται σε ακτίνια. Συγκεκριμένα, αν
: x = \pi,\,\!
τότε
: e^{i \pi} = \cos \pi + i \sin \pi.\,\!
Αφού
: \cos\pi=-1  \quadκαι\quad\sin\pi=0,
συνεπώς,
: e^{i \pi} = -1 \,\!
που δίνει την ταυτότητα
: e^{i \pi} +1 = 0.\,\!

## Ονομασία
Αν και ο Όιλερ έγραψε για τη φόρμουλά του συνδέοντας το *e* με τους όρους ημίτονο και συνημίτονο, δεν υπάρχει πουθενά αναφορά ότι ο ίδιος απέδειξε την απλοποιημένη μορφή της ταυτότητας. Ακόμα η ίδια η φόρμουλα είναι πιθανό να ήταν γνωστή πριν από τον Όιλερ. Είναι λοιπόν αδύνατο να απαντηθεί το ερώτημα αν η ταυτότητα μπορεί να αποδοθεί στον Όιλερ.

## Δείτε επίσης
* Τύπος του Όιλερ
* e (μαθηματική σταθερά)

## Παραπομπές


Κατηγορία:Θεωρήματα της μιγαδικής ανάλυσης
Κατηγορία:Μιγαδική ανάλυση
Κατηγορία:Μαθηματικές σταθερές
Κατηγορία:Μαθηματικές ταυτότητες
Γιλντιρίμ Ακμπουλούτ

Ο **Γιλντιρίμ Ακμπουλούτ** (τουρκ..*Yıldırım Akbulut*, 2 Σεπτεμβρίου 1935 - 14 Απριλίου 2021) ήταν  Τούρκος πολιτικός, ο οποίος διετέλεσε πρόεδρος του Κόμματος της Μητέρας Πατρίδας, καθώς και πρωθυπουργός της χώρας.

Γεννήθηκε το 1935 στο Ερντζιντσάν και ήταν γιος ταχυδρόμου. Σπούδασε Νομική στο Πανεπιστήμιο της Κωνσταντινούπολης. Μετά την αποφοίτησή του, εργάστηκε ως δικηγόρος. Παντρεύτηκε και απέκτησε τρία παιδιά.

Αφού εξελέγη βουλευτής της γενέτειράς του, διετέλεσε Υπουργός Εσωτερικών στην Κυβέρνηση του Τουργκούτ Οζάλ. Μετά την εκλογή του Οζάλ στην Προεδρία της χώρας, ο Ακμπουλούτ έγινε Πρωθυπουργός, θέση στην οποία παρέμεινε από τις 9 Νοεμβρίου 1989 ως τις 23 Ιουνίου 1991.

Απεβίωσε το 2021.

## Παραπομπές


Κατηγορία:Πρωθυπουργοί της Τουρκίας
Κατηγορία:Τούρκοι βουλευτές
Κατηγορία:Απόφοιτοι του Τμήματος Νομικής του Πανεπιστημίου της Κωνσταντινούπολης
STS-81

Η πτήση **STS-81** (αγγλ. **''S**pace **T**ransportation **S**ystem*, *διαστημικό σύστημα μεταφορών'') είναι ο κωδικός που χαρακτηρίζει μια από τις αποστολές της NASA στον διεθνή διαστημικό σταθμό (ΜΙΡ). 
Πραγματοποιήθηκε με το διαστημικό λεωφορείο Ατλαντίς από τις 12 μέχρι τις 22 Ιανουαρίου του 1997 από το συγκρότημα εκτοξεύσεων LC-39Β του ακρωτηρίου Κέννεντυ.

## Εξωτερικοί σύνδεσμοι

* περιληπτική περιγραφή  
* STS-81 Video Highlights

Κατηγορία:Αποστολές Διαστημικών Λεωφορείων
Κατηγορία:Αποστολές στο Διαστημικό Σταθμό Μιρ
Κατηγορία:Διαστημικές αποστολές το 1997
Ποταμιές Ηρακλείου

:

Οι **Ποταμιές** (επίσημο: αι *Ποταμιαί*) είναι χωριό και έδρα ομώνυμης κοινότητας του Δήμου Χερσονήσου στην Περιφερειακή Ενότητα Ηρακλείου της Κρήτης. Ανήκε στην Επαρχία Πεδιάδος.  Οι Ποταμιές είναι από τα πρώτα χωριά της ενδοχώρας του δήμου και απέχει 10χλμ. από το Λιμάνι Χερσονήσου.  Το χωριό βρίσκεται στη δεξιά όχθη του Αποσελέμη ο οποίος διαρρέει τη Λαγκάδα ανάμεσα σε ελαιώνες, εσπεριδοειδή  και την άγρια βλάστηση του ποταμού, από τον οποίο έχει λάβει και το όνομά του. Η κύρια ασχολία των κατοίκων του χωριού είναι η γεωργία.

Αυθεντικό κρητικό χωριό, οι Ποταμιές περιστοιχίζονται από κατάφυτους λόφους, με ελαιώνες, πικροδάφνες, φούσκες, κυπαρίσσια, κυδωνιές, μαύρες και λευκές μουριές, λεμονιές, πορτοκαλιές, αμπέλια, καλαμιές, δεσπολιές, καρυδιές, ροδιές και πλατάνια. Ο επισκέπτης θα νιώσει υπέροχη αγαλλίαση και ψυχική ηρεμία παρατηρώντας τους οικισμούς με τα γραφικά τους σοκάκια και πλατειούλες. Αξιόλογα μνημεία, το Βυζαντινό Μοναστήρι της Γκουβερνιώτισσας και οι ρωμαϊκές υδατογέφυρες που έφερναν νερό στη Χερσόνησο.

Η ευρύτερη περιοχή ορίζεται σαν έκταση με δασική βλάστηση, πλούσια πανίδα και σπάνια ορνιθοπανίδα. Η περιοχή ανήκει κατά το μεγαλύτερο τμήμα της στην προτεινόμενη Περιοχή Κοινοτικού Ενδιαφέροντος και Προστασίας «Δίκτη» του Δικτύου Natura 2000.

## Ιστορικά στοιχεία
Στην απογραφή του Καστροφύλακα αναφέρονται δύο οικισμοί , οι *Potamies Apano* με 90 κατ. *Potamies Catto* με 63 κατ. το 1583. Το 1881 αναφέρονται 308 Χριστιανοί και 115 Μωαμεθανοί κάτοικοι. Σε μικρή απόσταση, στα δυτικά του χωριού βόρεια του δρόμου είναι η Παναγία η Γκουβερνιώτισσα, παλαιότατη μονή, αφιερωμένη στην Κοίμηση της Θεοτόκου. Ο ναός, σε σχήμα σταυρού, είναι κατάγραφος, Στο μεσαίο τρούλο βρίσκεται ο Χριστός Παντοκράτορας, στους μεσαίους τοίχους είναι προφήτες, η Σταύρωση και άλλα. Αντίγραφα αυτών βρίσκονται στην αίθουσα της βασιλικής του Αγίου Μάρκου. Σήμερα η μονή είναι εγκαταλελειμμένη.
 
Κατά την παράδοση η μονή της Παναγίας Γκουβερνιώτισσας κτίστηκε από βυζαντινό άρχοντα έπειτα από την απελευθέρωση της Κρήτης από το Νικηφόρο Φωκά. Στην περιοχή της μονής υπήρχαν, κατά την εποχή εκείνη, οικισμοί των οποίων σώζονται τα ερείπια. Ένας από αυτούς ήταν η Γαληνή, όνομα σωζόμενο σε τοπωνύμιο της περιοχής. Κατά την πολιορκία του Χάνδακα ο εφημέριος της μονής παπα-Νικολός Μαγκαφούρης απέκτησε την εύνοια του Τούρκου πασά και όχι μόνο εξασφάλισε την ακεραιότητα των κτημάτων της μονής, αλλά και οικειοποιήθηκε άλλα κτήματα ιδιωτών. Οι απόγονοι του Μαγκαφούρη διαδέχονταν ο ένας τον άλλο στη διοίκηση της Μονής. Ο τελευταίος παπα- Μιχάλης Μαγκαφουράκης δεν απέκτησε κληρονόμους και δώρισε τη μονή στον Άγιο Τάφο. Τα επόμενα χρόνια η μονή διαλύθηκε και τα πλούσια κτήματά της διανεμήθηκαν στους κατοίκους του χωριού.

Δείτε: ***[[Κοινότητα Ποταμιών]]***

## Παραπομπές


## Πηγές
* 

## Εξωτερικοί σύνδεσμοι
* www.potamies.gr 
* www.potamies.com

Ποταμιες
Ποταμιες
Σημαία των Ηνωμένων Εθνών

Η **σημαία των Ηνωμένων Εθνών** καθιερώθηκε στις 20 Οκτωβρίου του 1947. Η σημαία έχει το επίσημο έμβλημα των Ηνωμένων Εθνών σε λευκό πάνω σε μπλε φόντο. Το έμβλημα αποτελείται από αζιμουθιακή προοπτική ίσων αποστάσεων (azimuthal equidistant projection) ενός παγκόσμιου χάρτη , τον οποίο περιβάλλουν κλαδιά ελιάς.

Οι κλάδοι της ελιάς είναι σύμβολο ειρήνης και ο παγκόσμιος χάρτης αντιπροσωπεύει όλους τους λαούς του κόσμου. 

Μια παρόμοια σημαία παρουσιάστηκε το 1945, κατά τη διάσκεψη στο Σαν Φρανσίσκο, που οδήγησε στην ίδρυση του ΟΗΕ. Η μόνη διαφορά ήταν ο σχεδιασμός της Γης. Το 1946 παρουσιάστηκε το επίσημο σχέδιο σημαίας, το οποίο επιμελήθηκε ειδική επιτροπή. Η παρουσίαση έγινε στις 2 Δεκεμβρίου του 1946 και η καθιέρωσή της λίγες ημέρες αργότερα.

Η προηγούμενη έκδοση της σημαίας είχε την υδρόγειο στραμμένη κατά 90 μοίρες προς τα ανατολικά, σε σύγκριση με τη σημερινή σημαία. Η κίνηση έγινε για να μετακινηθεί η Βόρεια Αμερική μακριά από το κέντρο της σφαίρας.

Το λευκό και το μπλε είναι τα επίσημα χρώματα των Ηνωμένων Εθνών.

Σύμφωνα με τη Σύμβαση του ΟΗΕ για την ασφάλεια, το έμβλημα και η σημαία του οργανισμού μπορούν να χρησιμοποιηθούν από το προσωπικό των ειρηνευτικών αποστολών ως σημάδι για προστασία με σκοπό να αποτραπούν επιθέσεις στη διάρκεια πολεμικών συρράξεων.

## Οργανισμοί


Image:Flag of IAEA.svg|IAEA
Image:Flag of ICAO.svg|ICAO
|ITU
Image:Flag of UNESCO.svg|UNESCO

Image:Flag of WHO.svg|Παγκόσμιος Οργανισμός Υγείας
Image:Flag of the World Meteorological Organization.svg|Παγκόσμιος Οργανισμός Μετεωρολογίας
Image:Uno unpalogo.svg|Κοινοβουλευτική Συνέλευση των Ηνωμένων Εθνών


## Σημαίες που βασίστηκαν στη σημαία των Ηνωμένων Εθνών
### Χώρες και επαρχίες

* Η πιο διάσημη ίσως σημαία της ηπείρου χρησιμοποιεί τα χρώματα του ΟΗΕ, μπλε και λευκό.
* Αριθμός από προτεινόμενες σημαίες της Βοσνίας και Ερζεγοβίνης έχουν τα χρώματα του ΟΗΕ.
*  Η σημαία της ασιατικής χώρας υπό τη διοίκηση της UNTAC.
* Μία από τις προτεινόμενες σημαίες για το Κοσσυφοπέδιο έχει τα χρώματα του ΟΗΕ και κλαδιά ελιάς.
* Η σημαία της Σομαλίας, για να τιμήσει τον ΟΗΕ, χρησιμοποιεί τα επίσημα χρώματά του.
* Η σημαία του εδάφους αυτού (TTPI) , που έχει πάψει πια να υφίσταται. Η σημαία της Μικρονησίας συνακόλουθα, βασίστηκε στο μοτίβο της σημαίας του ΟΗΕ.

Image:Proposed flag of Antarctica (Graham Bartram).svg|Ανταρκτική (πρόταση)
Image:Flag of BiH (first set of proposals 2).svg|Βοσνία και Ερζεγοβίνη (πρόταση)
Image:Flag of BiH (First set of proposal 3).svg|Βοσνία και Ερζεγοβίνη (πρόταση)
Image:First Westendorp Proposal of BiH flag.svg|Βοσνία και Ερζεγοβίνη (πρόταση)
Image:Flag of Cambodia under UNTAC.svg|Καμπότζη (1992-1993)
Image:Flag of Somalia.svg|Σομαλία
Image:Flag of the Trust Territory of the Pacific Islands.svg|Έδαφος υπό την Εντολή των νησιών του Ειρηνικού (ιστορική)


## Παραπομπές


## Εξωτερικοί σύνδεσμοι
* Κωδικός της σημαίας του ΟΗΕ

Κατηγορία:Οργανισμός Ηνωμένων Εθνών
Ηνωμεν
Δίοδος Ζένερ

250px|thumb|Συμβολική αναπαράσταση της διόδου Schottky. Η αναπαράσταση της διόδου Zener έχει το σύμβολο Z στην καθοδο. Δηλαδή " l>Z " (και όχι "l>S").
thumb|Δίοδος Ζένερ
220px|right
Η **Δίοδος Ζένερ** (Zener) είναι δίοδος που μπορεί να λειτουργεί στην περιοχή κατάρρευσης, δηλαδή στην περιοχή τάσης στην οποία οι λοιπές δίοδοι κινδυνεύουν να καταστραφούν. Γι’ αυτό το λόγο ονομάζεται και *δίοδος κατάρρευσης*. Είναι το βασικότερο εξάρτημα των σταθεροποιητών τάσης που κρατούν την τάση στο φορτίο του κυκλώματος σταθερή ανεξάρτητα από μεταβολές στην τάση της γραμμής και στην αντίσταση του φορτίου. Είναι κάτι σαν ασφάλεια τάσης. Πρακτικά σε ένα κύκλωμα απεικονίζεται ως εξής:
 
Μεταβάλλοντας τη στάθμη προσμίξεων των διόδων πυριτίου, στην πράξη μπορούμε να έχουμε τέτοιες διόδους με τάσεις κατάρρευσης από 2 έως 200 βολτ οι οποίες έχουν δυνατότητα λειτουργίας και στις 3 περιοχές ορθής διαρροής και κατάρρευσης. Η δίοδος Ζένερ στην ορθή περιοχή αρχίζει να άγει γύρω στα 0,7 βολτ σαν μια απλή δίοδος. Στην περιοχή διαρροής ανάμεσα στο 0 και την κατάρρευση έχει ένα μόνο ανάστροφο ρεύμα. Ακολουθεί η χαρακτηριστική της διόδου Ζένερ.
thumb|250px|Χαρακτηριστική ρεύματος-τάσης μιας διόδου Ζένερ με δυναμικό κατάρρευσης 17 Βολτ. Χρησιμοποιείται διαφορετική κλίμακα για την τάση ορθής πόλωσης (θετική) σε σχέση με αυτή της ανάστροφης πόλωσης (αρνητική).
 
Στην κατάρρευση έχει μια πολύ απότομη καμπή που συνοδεύεται από μία σχεδόν κατακόρυφη αύξηση του ρεύματος. Ακόμα η τάση στην περιοχή κατάρρευσης είναι σχεδόν σταθερή και περίπου ίση με Uz. Η τιμή αυτή συνήθως καθορίζεται από τα φυλλάδια προδιαγραφών της διόδου σε ένα ρεύμα δοκιμής.

Η δίοδος λειτουργεί, όσο το ανάστροφο ρεύμα είναι μικρότερο του Ιzmax. Αν το ρεύμα γίνει μεγαλύτερο από το Izmax, η δίοδος θα καταστραφεί.

Η αντίσταση που παρουσιάζει η δίοδος polski στην περιοχή κατάρρευσης είναι πολύ μικρή, με αποτέλεσμα μια μεγάλη αύξηση του ρεύματος να δημιουργεί μόνο μια μικρή αύξηση της τάσης, που αντιστοιχεί σε λίγα δέκατα του βολτ.
  
Στο κύκλωμα χρησιμοποιείται πάντοτε μια αντίσταση περιορισμού ρεύματος Rs η οποία συνδέεται πάντα σε σειρά με την δίοδο με σκοπό την προστασία της διόδου.

Στο κύκλωμα η τάση στα άκρα της αντίστασης είναι: Vr = Vin – Vz. 

Κατηγορία:Ημιαγωγοί
Μπουλέντ Ουλουσού

Ο **Μπουλέντ Ουλουσού** (τουρκ.. *Bülent Ulusu*, 7 Μαΐου 1923 - 23 Δεκεμβρίου 2015) ήταν Τούρκος ναύαρχος, ο οποίος διετέλεσε πρωθυπουργός της χώρας κατά τη δικτατορία που ακολούθησε το στρατιωτικό πραξικόπημα του 1980 και μέχρι το 1983, οπότε επετράπη και πάλι η διεξαγωγή εκλογών.

Ο Μπιουλέντ Ουλουσού γεννήθηκε στην Κωνσταντινούπολη το 1923. Αποφοίτησε από την Τουρκική Ναυτική Ακαδημία το 1941 με το βαθμό του σημαιοφόρου. Έφτασε στο βαθμό του Ναυάρχου το 1974 και αποστρατεύτηκε το 1980.

## Παραπομπές


Κατηγορία:Τούρκοι στρατιωτικοί
Κατηγορία:Πρωθυπουργοί της Τουρκίας
Τιμάνδρα

Η **Τιμάνδρα**, κατά την παράδοση, ήταν κόρη της βασίλισσας Λήδας και του Τυνδάρεω και αδελφή της Ωραίας Ελένης. Ως έλασσον πρόσωπο της ελληνικής μυθολογίας, ελάχιστα γνωρίζουμε για αυτήν. Συγκεκριμένα, αναφέρεται από τον Αλεξανδρινό Θεαγένη στις *Ώρες* του ότι απετέλεσε θέμα -χαμένης- ελεγείας του λυρικού ποιητή Μιμνέρμου.

## Πηγές
*Θεαγένους, *Ώραι* (ΜΤΣ Ελλάδος)

Κατηγορία:Πρόσωπα της ελληνικής μυθολογίας
Ο θαυματοποιός (ταινία, 1969)

***Ο θαυματοποιός*** είναι μία ελληνική ταινία του 1969 της κινηματογραφικής εταιρίας Καραγιάννης - Καρατζόπουλος.
 
## Πλοκή
Σε μια λαϊκή γειτονιά ζει ο Φίλιππας Φελούκας, ερασιτέχνης κατασκευαστής πυροτεχνημάτων (Ντίνος Ηλιόπουλος). Τα χρέη και οι απειλές των δοσάδων τον κυνηγάνε και προσπαθεί εναγωνίως να βρει μια δουλειά για να πληρώσει τα οφειλόμενα και να παντρευτεί την καλή του, Χριστίνα (Άννα Ματζουράνη), που αρχίζει να του κάνει "νερά" εκβιάζοντάς τον συναισθηματικά. Στην πραγματικότητα η Χριστίνα χρησιμοποιεί τον Φίλιππα ως μοχλό πίεσης απέναντι σε αυτόν που πραγματικά αγαπά, τον Μάκη (Τέλης Ζώτος), ο οποίος όμως είναι προικοθήρας που δείχνει ενδιαφέρον στη Χριστίνα θεωρώντας ότι έχει περιουσία.

Μετά από παρότρυνση του ξαδέλφου του, Ρένου (Γιώργος Κάππης), ο Φίλιππας δέχεται να δουλέψει προσωρινά σε μια κοσμική ταβέρνα, σαν ταχυδακτυλουργός, όταν ο κανονικός ταχυδακτυλουργός, ο Αμάρ, δεν εμφανίζεται. Παίρνει βιαστικά μαθήματα ταχυδακτυλουργίας από τον Βαμπίρ τον Μέγα (Τάκης Μηλιάδης) και ξεκινά την αμφιλεγόμενη καριέρα του.

Η κοσμική ταβέρνα όπου πρόκειται να εμφανιστεί ανήκει στον Σαράντο (Νίκος Σταυρίδης) ο οποίος έχει μια κόρη, τη Χαρά (Βιβέτα Τσιούνη), που είναι καταθλιπτική και καθηλωμένη σε αναπηρική καρέκλα εξαιτίας ψυχολογικών προβλημάτων. Ο πατέρας της μάταια προσπαθεί να τη γιατρέψει και να της επαναφέρει το χαμόγελο στα χείλη, έτσι, την ημέρα που ο ερασιτέχνης ταχυδακτυλουργός ανεβαίνει στην πίστα -έτοιμος να καταπλήξει τα ...πλήθη- είναι τόσο αστείος ώστε η καταθλιπτική κόρη -που βρίσκεται συμπτωματικά στο μαγαζί- να γελάσει και να σηκωθεί κι από την αναπηρική της καρέκλα.

## Διανομή ρόλων
* Ντίνος Ηλιόπουλος - Φίλιππας Φελούκας
* Νίκος Σταυρίδης - Σαράντος
* Βιβέτα Τσιούνη - Χαρά Σαράντου
* Τάκης Μηλιάδης - Βαμπίρ ο Μέγας
* Άννα Μαντζουράνη - Χριστίνα
* Ρία Δελούτση - Μόνικα
* Γιώργος Κάππης - Ρένος
* Τέλης Ζώτος - Μάκης
* Αντώνης Παπαδόπουλος - γκάνγκστερ
* Θεόδωρος Κατσαδράμης - πράκτορας Ιντερπόλ
* Δημήτρης Μπισλάνης - γκάνγκστερ
* Μαίρη Χαλκιά - Φούλα
*Γιώργος Παπαζήσης - γκάνγκστερ
*Νίκος Βανδώρος - πράκτορας Ιντερπόλ
*Ερρίκος Κονταρίνης - πατέρας Χριστίνας
*Μάκης Δεμίρης - γκάνγκστερ
*Νικόλ Κοκκίνου - γραμματέας Ρένου

## Παραπομπές

## Εξωτερικοί σύνδεσμοι
*  
* ''Ο θαυματοποιός'' στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1969
Κατηγορία:Ταινίες παραγωγής Καραγιάννης - Καρατζόπουλος
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ταινίες σε σενάριο Γιώργου Λαζαρίδη
Κατηγορία:Ταινίες με μουσική σύνθεση Γιώργου Κατσαρού
Κατηγορία:Ταινίες γυρισμένες στην Ελλάδα
Κατηγορία:Ελληνικές ασπρόμαυρες ταινίες
Κατηγορία:Ταινίες σε σκηνοθεσία Κώστα Ανδρίτσου
Ιάκωβος Ν. Τομπάζης

Ο **Ιάκωβος Ν. Τομπάζης** (1849 - 1947) ήταν Έλληνας βιομήχανος και πολιτικός.

Γεννήθηκε στον Πόρο και ήταν γιος του Νικολάου Τομπάζη, γιου του Μανώλη Τομπάζη, και της Αλεξάνδρας Χρυσικοπούλου. Ασχολήθηκε με τα οικογενειακά κτήμματα του πατέρα του και απέκτησε μεγάλη περιουσία. Το ελαιόλαδο απο το κτήμα Τομπάζη στον Γαλατά Τροιζηνίας βραβεύτηκε με το χρυσό μετάλλιο στην παγκόσμια έκθεση του Παρισιού το 1900 καθιστώντας το το πρώτο Ελληνικό ελαιόλαδο με διεθνή διάκριση και αποκλειστικό προμηθευτή της Βασιλικής οικογενείας. Την περίοδο 1912-1915 διετέλεσε βουλευτής Ύδρας.

Έγραψε τις εξής μελέτες: *Αδελφοί Ιάκωβος και Μανώλης Τομπάζης. Συμβολή εις την ιστορίαν της Εθνικής Παλιγγενεσίας* (εκδ.Βιβλιοθήκης Μαρασλή, 1902), *Καλλιέργεια και ασθένειαι των εσπεριδοειδών* (1907) και *Ο φιλέλλην Ελβετός ιατρός Ανδρέας Λουδοβίκος Γκος* (1910).

Ήταν παντρεμένος με την Αριέττα Σκαραμανγκά (1861-1948) με την οποία απέκτησαν τέσσερα παιδιά: την Αλεξάνδρα (1885-1963) σύζυγο Ι.Αλεξανδρώφ, την Υπατία (1887) σύζυγο Ν.Μαυρουδή, τη Δώρα (1888-1956) και τον Μανώλη (1891-1962;) σύζυγο Νάνσυ Ροδοκανάκη και σε δεύτερο γάμο Ελένης Ράνκεν.

Απεβίωσε στην Αθήνα.

## Παραπομπές


Κατηγορία:Βουλευτές Ύδρας
Κατηγορία:Οικογένεια Τομπάζη